เรื่องร้องเรียน: ที่ข้างบ้านมีการเผาขยะและใบไม้ส่งกลิ่นและควันอยู่เรื่อยๆ
การดำเนินการของเจ้าหน้าที่: เจ้าหน้าที่เทศกิจชุดสายตรวจ 251 ร่วมกับเจ้าหน้าที่ฝ่ายสิ่งแวดล้อมและสุขาภิบาล ตรวจสอบเหตุร้องเรียนกรณีมีการเผาขยะมีควันและฝุ่น ถนนบางบอน 4 บริเวณหมู่บ้านมัณฑนา ขณะตรวจสอบไม่พบกลุ่มควันหรือควันจากการเผาขยะ แต่พบผู้เผาอยู่บริเวณริมคลองรางไผ่ด้านหลังหมู่บ้านมัณฑนา ผู้เผาแจ้งว่าเผาเพื่อไล่งู เจ้าหน้าที่จึงให้คำแนะนำข้อกฎหมายและได้ว่ากล่าวตักเตือน ประชาสัมพันธ์ ขอความร่วมมือห้ามเผาขยะทุกประเภทในที่โล่งอีกโดยเด็ดขาดหากพบหรือฝ่าฝืนจะดำเนินการตามกฎหมายต่อไป 🔹️เพื่อบรรเทาความเดือดร้อนของประชาชน 🔹️เพื่อป้องกันและร่วมกันแก้ไขปัญหา PM 2.5   ทั้งนี้ ได้กำชับเจ้าหน้าที่ให้เข้มงวดกวดขันอย่างต่อเนื่องต่อไป ขอบคุณค่ะ
ความเห็นของผู้แจ้ง: ขอบคุณที่ดำเนินการให้อย่างรวดเร็วครับ  แต่คิดว่าเขาไม่ได้เผาเพื่อไล่งูหลอกครับ เพราะมีกลิ่นด้วยและหากเผาเพื่อไล่งู ทำไมถึงไม่เอาต้นไผ่ที่กำลังร้องเรียนออกสักทีครับหรือจะเก็บไว้ให้เป็นทางผ่านให้งูข้ามมาบ้านคนอื่น ยังไงก็ขอขอบคุณที่ช่วยดำเนินการให้ครับ
พื้นที่: แขวงบางบอนเหนือ เขตบางบอน กรุงเทพมหานคร